Google AdWords za vsako vašo ključno besedo določi t.i. »quality score« (QS). Višja kot je ocena kakovosti, nižja je cena klika in obratno. V grobem, če zelo poenostavimo, na oceno kakovosti vplivajo trije dejavniki. Pričakovani CTR – če je vaš oglas privlačen in ga uporabniki radi klikajo, bo ocena kakovosti boljša (Google bo namreč tako kljub nižji ceni zaslužil več. Ustreznost oglasa – če je vaš oglas povezan z izbrano ključno besedo in v kontekstu s spletno stranjo, bo dobil boljšo oceno kakovosti. (Oglasi, ki so v kontekstu s spletno stranjo, so učinkovitejši. Tako boste imeli večji efekt, več boste pripravljeni vložiti v oglaševanje in tudi Google bo zaslužil več. Primernost spletne strani – dobre spletne strani, ki si jih potencialni kupec rad ogleda in na katerih ostane dalj časa, ugodno vplivajo na oceno kakovosti. (Zadovoljen uporabnik bo še naprej klikal na oglase Google Adwords in Google bo zaslužil več.)